**MBROJTJA E PUBLIKUT TË MITUR**

**** **** **** ****

Mbrojtja e personave të mitur nga programet që mund të ndikojnë dëmshëm në zhvillimin e tyre fizik, psikik ose moral është një prej detyrave më të rëndësishme të Agjencisë për shërbime mediatike audio dhe audiovizuele, ndaj së cilës Agjencia edhe i është qasur me seriozitet.

Radiodifuzerët dhe ofruesit e shërbimeve mediatike audiovizuele me kërkesë (siç është Maks TV) nuk guxojnë që të emetojnë programe që munden të dëmtojnë seriozisht të miturit. Kjo në veçanti ka të bëjë me programet që përmbajnë pornografi ose dhunë të panevojshme.

Ndalesa ka të bëjë edhe me programe tjera që do të mund të ndikonin në personat e mitur, përveç kur është siguruar se personat e mitur nuk do të mund që në mënyrë të zakonshme të dëgjojnë ose shohin ato programe. Ajo arrihet në atë mënyrë që programet emetohen ose ritransmetohen në periudhë të caktuar kohore dhe/ose me zbatimin e një mase të caktuar teknike. Kur emetohen ose ritransmetohen programet e këtilla në formë të pakoduar, detyrimisht para emetimit të tyre duhet të sigurohet paralajmërim akustik paraprak dhe mundësi që të njihen me ndihmën e shenjave vizuale gjatë kohëzgjatjes së tyre.

1. **KUSH DHE SI E BËN KATEGORIZIMIN E PROGRAMEVE?**

*Agjencia për shërbime mediatike audio dhe audiovizuele, në nëntor 2014 miratoi Rregullore me të cilën përcaktohen mënyra e kategorizimit dhe periudhat e emetimit të programeve audiovizuele që mund të ndikojnë dëmshëm te personat e mitur, format e paralajmërimit akustik dhe vizual, shenjat vizuele, masat teknike për mbrojtje.*

Si programe që mund të ndikojnë dëmshëm te personat e mitur konsiderohen ato që përfshijnë përshkrime, skena ose pamje të dhunës, erotizmit, sjelljes seksuale të ndaluar me ligj, fjalimit të pahijshëm (vulgar), format sugjestive të sjelljes që lehtë emitohen, e që janë të dëmshme për sigurinë, sjellje ofenduese për dinjitetin e njeriut.

Vetë ofruesit e shërbimeve mediatike audiovizuele janë të obliguar që ta kategorizojnë programin e përgjithshëm që emetohet në shërbimet programore televizive ose që ofrohen në katalogun e shërbimeve mediatike audiovizuele me kërkesë, me përjashtim të lajmeve dhe programeve informative.

Kategorizimi bëhet në bazë të kritereve të përcaktuara që i ka përcaktuar Agjencia në Rregulloren për mbrojtjen e publikut të mitur.

1. **SA KATEGORI TË PROGRAMEVE EKZISTOJNË DHE KUR MUND TË EMETOHEN?**

Programet që i nënshtrohen kategorizimit klasifikohen në këto pesë kategori:

* Kategoria e parë janë programet e dedikuara për tërë publikun, emetohen gjatë tërë ditës;
* Kategoria e dytë janë programe që nuk rekomandohen për fëmijë nën moshën 8 vjeçare, për përcjelljen e të cilave rekomandohet mbikëqyrje nga prindi ose kujdestari, emetohen gjatë tërë ditës;
* Kategoria e tretë e programeve nën moshën 12 vjeçare për të cilën është e domosdoshme mbikëqyrja e prindit ose kujdestarit, emetohet në periudhën nga ora 20:00 deri në orën 05:00;
* Kategoria e katërt janë programet që nuk rekomandohen për fëmijë nën moshën 16 vjeçare për përcjelljen e të cilës është e domosdoshme mbikëqyrja e prindit ose kujdestarit, emetohet në periudhën nga ora 22:00 deri në orën 05:00;
* Kategoria e pestë janë programe që nuk janë të përshtatshme për publikun nën moshën 18 vjeçare, emetohen në periudhën nga ora 00:00 deri në orën 05:00.
1. **SINJALIZIMI PARALAJMËRUES (PARALAJMËRIMI AKUSTIK DHE SHENJAT VIZUELE) – KUR, KU DHE SI APLIKOHET?**

Sinjalizimi paralajmërues detyrimisht aplikohet para fillimit dhe gjatë emetimit të programeve të shërbimeve programore televizive (paralajmërimi akustik dhe shenjat vizuale) dhe në vend adekuat në programet nga katalogu i shërbimeve mediatike audiovizuele me kërkesë (vetëm shenja vizuale) edhe atë:

* Në të gjitha llojet e programit artistik dhe
* Në ato lloje të programeve me funksion informativ, arsimor ose argëtues, të cilat si tërësi ose përmes pjesëve, mund të ndikojnë mbi personat e mitur.
1. **CILAT MASA TEKNIKE ZBATOHEN PËR MBROJTJEN E TË MITURVE TE SHËRBIMET ME KËRKESË?**

Ofruesit e shërbimeve mediatike audiovizuele me kërkesë janë të obliguar që të sigurojnë masa teknike me të cilat personave të mitur do tu pamundësojnë qasje deri te përmbajtjet që mund ti dëmtojnë edhe atë:

* Kodet për identifikim personal, me të cilat mund të kontrollohet mosha e përdoruesit para se ti mundësohet qasje deri te përmbajtjet;
* Filtrimi i përmbajtjeve;
* Zbatimi i sistemeve të pavarura për filtrim që e analizojnë programin, e njohin dhe e përjashtojnë përmbajtjen e dëmshme në bazë të kategorive që i përcakton prindi/kujdestari;
* Zbatimi i softuerëve tjerë me të cilat mundësohet bllokimi i qasjes së personave të mitur deri te përmbajtjet që mund ti dëmtojnë.
1. **ÇKA NËSE PROGRAMI ËSHTË GABIMISHT I KATEGORIZUAR?**

Agjencia gjatë zbatimit të mbikëqyrjes nga aspekti i respektimit të dispozitave për mbrojtjen e personave të mitur, mes tjerash, mban llogari edhe për kategorizimin e programeve dhe nëse konstaton se nuk janë respektuar kriteret e kategorizimit, ndërmerr masa adekuate (do të shqiptojë paralajmërim, respektivisht do të iniciojë procedurë kundërvajtëse nëse edhe përkundër paralajmërimit vazhdohet me shkeljen e njëjtë).